पर्दा खुलता नहीं, लाइट्स खराब और उड़ती है धूल
ट्राईसिटी के सबसे प्रमुख सेक्टर-5 स्थित इंद्रधनुष ऑडिटोरियम को अगर कोई कार्यक्रम के लिए बुक करता है तो बाद में पछताता है। उसे कई परेशानियों का सामना करना पड़ा है। यहां स्टेज का पर्दा भी बीते कई दिनों से खराब हैं। ये पर्दा तो खुलता हैं और बंद होता है। इस पर्दे को पिछले कई दिनों से स्टेज के दोनों तरफ बांध कर रखा हुआ है। खराब लाइट्स, पर्दों पर चढ़ी मिट्टी, गंदगी की भरमार, बदबू मारते टॉयलेट्स। ऑडिटोरियम की बुकिंग से लेकर रख रखाव का जिम्मा हरियाणा अर्बन डेवलपमेंट अथॉरिटी (हुडा) का है। पिछले एक महीने से विभिन्न स्कूलों के यहां एनुअल फंक्शन आयोजित किए जा रहे हैं। ऑडिटोरियम के हाल बेहाल होने के कारण आयोजकों को कई दिक्कतें झेलनी पड़ रही है। एक आइटम के बाद दूसरी आइटम शुरू करने से पहले लोगों के सामने ही तैयारी करनी पड़ रही हैं। वर्ना ये सब काम पर्दा बंद कर होता था।
हुडा में एसई एनके वर्मा ने इंद्रधनुष ऑडिटोरियम में स्टेज के पर्दे, लाइट्स बीते कई दिनों से खराब होने के बारे में पूछे जाने पर कहा कि उन्हें इसकी कोई जानकारी नहीं है। वर्मा ने कहा कि इस बारे में एक्सईन या एसडीओ से बात करेंे। हुडा के एसडीओ कैलाश शर्मा से संपर्क करने की कोशिश की गई तो उन्होंने टेलीफोन ही नहीं उठाया।
कार्यक्रम के आयोजन के लिए नाॅन एसी हाल यूज करने पर 50,000 रुपए किराया चार्ज किया जाता है। वहीं एयरकंडिशन यूज करने पर 75,000 रुपए प्रतिदिन के हिसाब से किराया लिया जाता है। इसके अलावा नाॅन एसी एसी हाल के यूज पर 14.50 परसेंट किराया अलग से लिया जाता है। अगर ऑडिटोरियम के बाहर लॉन का भी यूज किया जाता है तो 20,000 रुपए अलग से किराया देना पड़ता है। इस पर भी 14.50 परसेंट टैक्स लगता है। ऑडिटोरियम बुक कराने पर 20,000 रुपये सिक्योरिटी भी देनी पड़ती है। ये सिक्योरिटी कार्यक्रम की समाप्ति पर रिफंड हो जाती है।
शुक्रवार को एक स्कूल के कार्यक्रम के दौरान स्टेज पर काफी गंदगी होने के कारण दर्शकों के सामने ही स्वीपर बुलाकर साफ सफाई करानी पड़ी। आयोजकों का कहना है कि ऑडिटोरियम में कार्यक्रम आर्गेनाइज करने के लिए हजारों रुपए फीस चार्ज की जाती है लेकिन सुविधाएं बदतर हाल में हैं। स्टेज के ठीक ऊपर लगे पर्दे पर धूल जमी है जिससे पता चलता है कि यहां कि साफ सफाई का क्या अरेंजमेंट हैं।
ऑडिटोरियम में स्टेज पर लगी 20 परसेंट लाइट्स ही जलती हैं। हाॅल के दोनों तरफ लगी लाइट्स भी पूरी तरह नहीं जलती हैं। अगर किसी ने यहां प्रोग्राम ऑर्गेनाइज करना हो तो उसे अपने लाइटिंग सिस्टम की व्यवस्था करनी पड़ रही है। यहां अकसर गवर्नमेंट प्रोग्राम भी आयोजित होते रहते हैं। बीते दो हफ्तों में यहां हुए प्रोग्राम में हरियाणा के गवर्नर कप्तान सिंह सोलंकी और मुख्यमंत्री मनोहर लाल खट्टर भी हिस्सा ले चुके हैं। इसके अलावा अकसर हरियाणा के कैबिनेट मंत्रियों का भी यहां आयोजित कार्यक्रमों में आना होता रहा है।
कमाई हो रही है तो फिर सुविधा भी देनी चाहिए
hin_Deva hin_Deva hin_Deva hin_Deva hin_Deva hin_Deva hin_Deva